Projekte: Vandag in woorde | Woes - Kreatiewe platform vir Afrikaans
Tuis > Projekte: Vandag in woorde
Projekte: Vandag in woorde
Kere gelees: 0 | Totale Kommentare: 18
Dis 'n NUWE jaar en die meeste van ons wonder seker wat hierdie twaalf maande gaan inhou. Ons tema vir die eerste Vandag in Woorde vir 2016 is dus NUWE.
'n Nuwe jaar bied gewoonlik die geleentheid om mens se lewe te beskou en te besluit waar en wat jy wil verander. Jy kan miskien 'n nuwe beroepsrigting inslaan, 'n nuwe romanse begin of in 'n nuwe huis intrek. So kan jy ook nuwe voornemens vir hierdie jaar stel … en hopelik daarby hou.
NUWE dui op 'n vernuwing, op die uitskop van ou gewoontes, sienings of goeters. Dis amper soos om jou ou vel af te skud en plek te maak vir 'n nuwe jy.
Wat beteken NUWE in jou lewe? Beplan jy enige nuwe dinge?
Ons sien uit daarna om jou bydraes te lees en jou NUWE ervarings te deel.
Kere gelees: 0 | Totale Kommentare: 139
Kere gelees: 0 | Totale Kommentare: 52
Kere gelees: 0 | Totale Kommentare: 28
Kere gelees: 0 | Totale Kommentare: 65
Die nuwe tema vir Vandag in Woorde is hierdie week SOEN. Ja, jy lees reg, SOEN. Hierdie SOEN-tema is so wyd soos die Heer se genade.
Daar is mense wat vies en grillerig met die rugkant van die hand oor die mond vee, na 'n SOEN. Vertel ons meer. Ek self gril my dood vir sekere mense se SOEN.
Wie sal dan ooit daai eerste liefde se eerste SOEN vergeet? Die lam knieë, die engelesang in die ore, die hart wat tamboer teen die agterkant van jou borsbeen, die vlinders in die maag en die uitasem na daai SOEN. En daarna was niks ooit weer dieselfde nie. Vertel ons daarvan. Vertel ons van die een wat die eerste SOEN op jou lippe geplant het. Die plek. Die omstandighede.
Kere gelees: 0 | Totale Kommentare: 47
Het jy geweet dat daar in Rhodes in die Oos-Kaap, elke jaar in Februarie 'n Stoepsitfees aangebied word? Wel, ek het daar niks van geweet nie. Lees dit gister eers in 'n tydskrif raak en dis net daar dat hierdie week se tema vir Vandag in Woorde, gestalte kry. Hierdie week skryf jy vir ons 'n STOEPSTORIE!
Dit mag dalk 'n letterlike STOEPSTORIE wees. Ek meen nou iets oor jou stoep of oor iets wat met jou of iemand wat jy ken, op 'n stoep gebeur het. Hier by my adres het daar al vele STOEPSTORIES plaasgevind, want sien, ons het een van daai stoepe waar ons winter en somer land en sand kuier. Inderwaarheid woon ons in die somer op die stoep, maar slaap net binne-in die huis.
Andersins kan jy 'n figuurlike STOEPSTORIE skryf. Dit laat my dink aan Koöperasie-stories wat toeka op TV was. So 'n STOEPSTORIE is gewoonlik ook 'n skinder storie, wat oorvertel word met 'n lang kronkel stert. Helder ingekleur en voort borduur. 'n STOEPSTORIE is soms ook 'n lieg-soos-'n-tandetrekker storie.
Kere gelees: 0 | Totale Kommentare: 29
Hierdie week is die tema vir vandag in woorde 'n vraag. Nie sommer net enige vraag nie maar 'n vraag wat ek gereeld oor mense se lippe hoor kom. Ek glo jy hoor dit ook gereeld en spreek dit selfs elke dan en wan uit. Die vraag is:
En ek weet as is verbrande hout, maar WAT AS al die WAT AS vrae geldig is? In hoeveel omstandighede wonder jy: "WAT AS . . .?"
Ouers wonder: "WAT AS my kind deur matriek kom en daar is geen beurs of geld in die bank vir sy studies nie?"
Kinders wonder: "WAT AS ons nie vinnig plek vir my ouers in 'n aftree-oord kry nie?"
Kere gelees: 0 | Totale Kommentare: 49
Dit tyd loop. Nee, dit hol weg. Kyk waar staan die jaar al weer. Die tema vir hierdie week se Vandag in Woorde, is MAAND. Kan jy glo, na hierdie MAAND is daar net twee oor tot die einde van die jaar? Dis al amper die einde van die 'Viooltjies in die voorhuis'-MAAND. Die mooiste, mooiste MAAND. Of is dit?
Hierdie week nooi ek jou om oor 'n MAAND te skryf. Die MAAND wat vir jou die lekkerste is of die meeste betekenis dra. Dalk is dit Februarie omdat betaaldag die vinnigste in hierdie MAAND gebeur. Of is dit Januarie. 'n MAAND van nuut begin, nog 'n kans om vars planne te maak en voornemens te neem.
Nee wag, ek weet. Dis Desember. Die MAAND van gee en ontvang, van partytjies en somervakansie. Van lekker eet en kuier. Tog weet ek uit ondervinding dat die meeste digters liries raak oor die MAAND waarin die herfs begin. Is dit April of Mei?
Kere gelees: 0 | Totale Kommentare: 62
Die tema vir Vandag in Woorde is hierdie week PLEK. Nie sommer net enige PLEK nie, maar 'n spesiale PLEK. In my lewe is daar 'n PLEK waarna ek altyd verlang. Waaraan ek gereeld dink. Waar ek in my gedagtes spesiale geleenthede en oomblikke herleef. Ek beleef vreugde en vrede op daai PLEK.
Waar is jou spesiale PLEK op aarde? Wat het daar gebeur? Gaan jy gereeld terug na hierdie PLEK? Hoe voel jy wanneer jy daar is en wat onthou jy van daai PLEK uit die verlede? Ek weet daar is 'n PLEK waar Rudi geïnspireer raak om briljante gedigte te skryf. Waar is jou PLEK?
Kere gelees: 0 | Totale Kommentare: 89
Vir hierdie week se tema van Vandag in Woorde, is dit nodig dat jy terug stap op jou eie spore, na 'n tyd toe jy jonk, avontuurlustig en 'n bietjie onbedag was. Dalk wil jy net 'n paar treë of dalk myle en myle terugstap. Die keuse is joune. Jy moet stap tot daar waar jy vir JOUSELF 'n wysheid te sê het. Tot daar waar jy vir JOUSELF, in 'n heelwat jonger lyf of dalk net 'n paar maande jonger, baie goeie raad wil gee.
Dalk het dit met finansies te doen. Dalk met vriendskappe. Ek glo dit sal altyd met keuse te doen hê. Dalk gaan dit oor die keuse van 'n lewensmaat. Of 'n beroep.
As jy nou voor die twintigjarige JOUSELF kon gaan staan, wat sal jy vir hom of haar sê of vertel?
Kere gelees: 0 | Totale Kommentare: 4
Kere gelees: 0 | Totale Kommentare: 66
In hierdie eerste Vandag in Woorde tema vir die vars lente wat om ons losbars, reken ek dis goed dat ons bietjie in die spieël kyk en ook binnetoe inspekteer. Die nuwe tema om oor te skryf is 'SELF'.
Toe jy 'n kleuter was en toe jou kinders kleuters was, was dit een van die eerste tekens van SELF-standigheid as 'n kind die woord 'SELF' gebruik. Wanneer iemand wil help om knope vas te maak, veters te knoop of te voer, sal hy omswaai sê: 'Nee, SELF!'
In die moderne digitale wêreld het dit mode geraak om SELF-ies te neem. Doen jy dit?
Het jy al in 'n boekwinkel gesien hoeveel SELF-help boeke is op die rakke. Die goed verkoop soos soetkoek. As dit so maklik is om jou-SELF te help, dan wonder ek hoekom daar nog vele hulpelose mense is.
Daar is so baie vertakkings van SELF waaroor ons hierdie week 'n eiertjie kan lê:
Projek: Woord-uitdaging Augustus
Nou ja, al maak die weer nes dit lus het en stuur soms sneeu in die somer en somerweer in die winter, is Augustus die laaste maand van die winter. Wag…wag… moenie op my skree nie. Dis my opinie en jy is geregtig op jou eie.
Sommer net omdat dit ook my opinie is dat September die begin van die lente beteken en lente altyd verandering bring, reken ek dis weer bietjie tyd vir iets anders hier in Vandag in Woorde. Daarom dan daag ek jou weer uit om te skryf met of oor ses woorde.
Hier is die woorde:
Al wat jy moet doen, is om vir ons 'n storie te bou wat al ses hierdie woorde of verbuigings daarvan, bevat.
Enige genre sal doen. Jy het, of het dalk nie opgemerk nie, maar al ses woorde is karaktertrekke van die mens. Bekyk 'n paar mense en beskryf hulle vir ons. Ek reken ons kan 'n paar oorspronklike, unieke en kreatiewe werkstukke verwag.
Ons sal moet wag en sien wat daag hier op ons werf op.
Intussen wens ek jou al die uitbundige vreugde wat met die lente gepaard gaan, toe.
Kere gelees: 0 | Totale Kommentare: 72
Die tema vir hierdie week se Vandag in Woorde is LIED. Is die lewe dan nie 'n LIED nie?
'n Jolige opgewekte opkikker-LIED, noudat die lente om net die volgende hoek op die punte van haar tone rondtrippel, in afwagting om haar verskyning te maak. Hierdie tyd van die jaar ontstaan daar spontaan 'n LIED in my hart.
Elke LIED wat ek ken, bring herinneringe. Soms veroorsaak die LIED hartseer en verlang. Soms veroorsaak 'n LIED kriewels in my maag en lekkerkry in my siel. Sal ek dan ooit die LIED vergeet waarop ek en Bokka die baan geopen het, daai dag toe ons elkeen 'n hand in die boeie van ons huwelik gesteek het. Of die LIED wat 'n ou liefde onder my koshuiskamer se venster kom sing het?
Kere gelees: 0 | Totale Kommentare: 36
http://www.woes.co.za/bydrae/rubriek/viw-toeval Kom vertel vir ons hierdie week van die wonderlike TOEVAL wat al jou lewe binne geval het. Vertel ons wat sou die gevolge wees indien daardie TOEVAL nie gebeur het nie. Vertel ons wat die resultaat van die TOEVAL toe was.
Hierdie week se tema vir Vandag in Woorde is KIES. Dit lê my na aan die hart, aangesien ons in ons lewens voor 'n baie moeilike keuse staan.
Hierdie week vra ek dat jy ons sal vertel, in die genre wat jy ver-KIES, hoe mens KIES. Hoe besluit 'n mens? Wat is die deurslaggewende faktore wanneer jy moet KIES?
Vertel ons van 'n keer wat jy reg ge-KIES het of selfs toe jy verkeerd of dom ge-KIES het. Ek het onlangs iewers gelees dat 'n mens nooit twee maal dieselfde fout maak nie. Die eerste keer was dit 'n fout. Die tweede keer het jy geweet dis 'n fout, maar ge-KIES om dit tog maar weer te doen.